ঈমানদারদের প্রতি আল্লাহতায়ালার হুকুমঃ “তোমাদের মধ্যে এমন একটি উম্মাহ অবশ্যই থাকতে হবে যারা মানুষকে কল্যাণের পথে ডাকবে, ন্যায়ের আদেশ দিবে এবং অন্যায়কে রুখবে। এবং তারাই হলো সফলকাম।” –সুরা আল-ইমরান,আয়াত ১০৪। তাই সফলকাম হওয়ার আল্লাহতায়ালা-আরোপিত শর্ত হলো, এমন এক উম্মাহর জন্ম দেওয়া যার কাজ, মানুষকে কল্যাণের পথে ডাকা, ন্যায়ের আদেশ এবং অন্যায়ের প্রতিরোধ করা। প্রশ্ন হলো, ন্যায়ের আদেশ এবং অন্যায়ের প্রতিরোধ কি ধর্মকর্মকে নিছক মসজিদে বা জায়নামাযে সীমিত করে সম্ভব? এজন্য তো তাকে রাজনীতির ময়দানেও নামতে হবে। সমাজ ও রাষ্ট্রের নিয়ন্ত্রন হাতে নিতে হবে। এটিই তো নবীজী (সাঃ)র সূন্নত। এর বাইরে জাতিয়তাবাদ, রাজতন্ত্র, সমাজতন্ত্র ও অন্য মতবাদ নিয়ে মুসলিম রাজনীতিতে আজ যা কিছু ঘটছে তা সবই নব-আবিস্কার বা বিদয়াত। ইসলাম ও নবীজী(সাঃ)র সূন্নতের সাথে এসবের কোন সম্পর্ক নেই। ঈমানদারগণ যেদিন রাষ্ট্রক্ষমতা সেকুলারিষ্ট, দুর্বৃত্ত স্বৈরাচার, রাজতন্ত্রি তথা আল্লাহর শত্রু পক্ষের হাতে ছেড়ে দিয়ে নিজেদের ধর্মকর্মকে জায়নামাযে সীমাবদ্ধ করলো তখনই শুরু হলো ইসলামের পরাজয়। তখন থেকেই রাজনীতি ও রাষ্ট্রীয় প্রশাসন পরিণত হয় মিথ্যাচার ও দুর্বৃত্তি বিস্তারের হাতিয়ারে। বন্ধ হয় ন্যায়ের প্রতিষ্ঠা এবং জোয়ার শুরু হয় অন্যায় ও নানাবিধ পাপাচারের। মুসলিম দেশগুলোতে আজ সেটি এমন এক পর্যায়ে পৌছেছে যে তারা বিশ্বে দুর্বৃত্তিতে রেকর্ড গড়ছে। ইসলামি রাষ্ট্রবিপ্লব শুধু এরূপ দুর্গতি থেকে রক্ষা পাওয়ার জন্যই জরুরী নয়, জরুরী হলো পরকালে মুক্তি পাওয়ার জন্যও। কারণ আখেরাতের সফলতা তো এ দুর্গতি থেকে মূক্তি পাওয়ার মধ্যেই। এমন রাষ্ট্র-বিপ্লবে অংশ নেওয়ার মধ্য দিয়েই পরীক্ষা হয় ঈমানদারির। পরীক্ষা হয় ইসলামের বিজয়ের লড়াইয়ে সে কি মহান আল্লাহর হুকুমের প্রকৃত অনুসারি না বিদ্রোহী?